ai4bharat/Pralekha huggingface dataset:
অর্থমন্ত্রক
জিএসটি ক্ষতি পূরণ বাবদ ঘাটতি মেটাতে উপুর্যপরী ঋণ সহায়তা হিসাবে নগদ কিস্তিতে রাজ্যগুলিকে ৬ হাজার কোটি টাকা মঞ্জুর
নয়াদিল্লি, ২৮ ডিসেম্বর, ২০২০
জিএসটি ক্ষতি পূরণ বাবদ ঘাটতি মেটাতে অর্থ মন্ত্রক নবম সাপ্তাহিক কিস্তিতে রাজ্যগুলিকে ৬ হাজার কোটি টাকা মঞ্জুর করেছে। এর মধ্যে ৫ হাজার ৫১৬ কোটি ৭ লক্ষ টাকা মঞ্জুর করা হয়েছে ২৩টি রাজ্যকে এবং বাকি ৪৮৩ কোটি ৪০ লক্ষ টাকা মঞ্জুর করা হয়েছে ৩টি কেন্দ্রশাসিত অঞ্চলকে যেখানে বিধানসভা রয়েছে। এই ৩টি কেন্দ্রশাসিত অঞ্চল হ’ল – দিল্লি, জম্মু ও কাশ্মীর এবং পন্ডিচেরী। ২৩টি রাজ্য ও এই ৩টি কেন্দ্রশাসিত অঞ্চল জিএসটি পরিষদের সদস্য। বাকি ৫টি রাজ্য – অরুণাচল প্রদেশ, মণিপুর, মিজোরাম, নাগাল্যান্ড এবং সিকিমে জিএসটি রূপায়ণ বাবদ রাজস্ব খাতে কোনও ঘাটতি নেই।
জিএসটি রূপায়ণ বাবদ রাজস্ব খাতে ১ লক্ষ ১০ হাজার কোটি টাকার ঘাটতি মেটাতে কেন্দ্রীয় সরকার গত অক্টোবর মাসে ঋণ সুবিধা গ্রহণের জন্য একটি বিশেষ ব্যবস্থা চালু করে। এই ঋণ সহায়তা ব্যবস্থার মাধ্যমে রাজ্য ও কেন্দ্রশাসিত অঞ্চলগুলি কেন্দ্রীয় সরকারের কাছ থেকে ঋণ গ্রহণে সুবিধা পাচ্ছে। ইতিমধ্যেই ৯টি পর্যায়ে ঋণ সহায়তা মঞ্জুর করা হয়েছে। এখনও পর্যন্ত গত ২৩শে অক্টোবর, দোসরা নভেম্বর, ৯ই নভেম্বর, ২৩শে নভেম্বর, পয়লা ডিসেম্বর, ৭ই ডিসেম্বর, ১৪ই ডিসেম্বর, ২১শে ডিসেম্বর এবং ২৮শে ডিসেম্বর ঋণ সহায়তা দেওয়া হয়েছে। নবম কিস্তিতে এই সপ্তাহে রাজ্য ও কেন্দ্রশাসিত অঞ্চলগুলিকে ৫.১৫০৮ শতাংশ সুবিধা হারে ঋণ সহায়তা মঞ্জুর করা হয়েছে। কেন্দ্রীয় সরকার এখনও পর্যন্ত বিশেষ এই ঋণ সহায়তার অঙ্গ হিসাবে ৪.৭৪৮৮ শতাংশ সুদের হারে মোট ৫৪ হাজার কোটি টাকা ঋণ নিয়েছে।
জিএসটি রূপায়ণ বাবদ রাজস্ব খাতে ঘাটতি মেটাতে বিশেষ ঋণ সহায়তা ব্যবস্থার মাধ্যমে তহবিল সংস্থানের পাশাপাশি কেন্দ্রীয় সরকার যে সমস্ত রাজ্য জিএসটি ক্ষতি পূরণ মেটানো বাবদ প্রথম বিকল্প গ্রহণ করেছে, সেই রাজ্যগুলিকে মোট অভ্যন্তরীণ উৎপাদনের ০.৫০ শতাংশের সমতুল অতিরিক্ত ঋণ সংগ্রহে অনুমতি দিয়েছে। অতিরিক্ত আর্থিক সম্পদের যোগান দিতে রাজ্যগুলিকে কেন্দ্রীয় সরকার রাজ্য গড় অভ্যন্তরীণ উৎপাদনের ০.৫০ শতাংশের সমতুল ঋণ সংগ্রহের অনুমতি দিয়েছে। সমস্ত রাজ্যই জিএসটি রূপায়ণ বাবদ রাজস্ব ঘাটতি মেটাতে প্রথম বিকল্প পন্থা গ্রহণ করেছে। এর ফলে, রাজ্যগুলির গড় অভ্যন্তরীণ উৎপাদনের ০.৫০ শতাংশের সমতুল হিসাবে অতিরিক্ত ১ লক্ষ ৬ হাজার ৮৩০ কোটি টাকা ঋণ সংগ্রহে অনুমতি দেওয়া হয়েছে। এখনও পর্যন্ত ২৮টি রাজ্য ও ৩টি কেন্দ্রশাসিত অঞ্চল অতিরিক্ত ঋণ সংগ্রহের অনুমতি পেয়েছে।
পশ্চিমবঙ্গকে রাজ্যস্তরীয় গড় অভ্যন্তরীণ উৎপাদনের ০.৫০ শতাংশের সমতুল হিসাবে ২৮শে ডিসেম্বর পর্যন্ত ৬ হাজার ৭৮৭ কোটি টাকা ঋণ সংগ্রহে অনুমতি দেওয়া হয়েছে এবং জিএসটি ক্ষতি পূরণ বাবদ রাজস্ব ঘাটতি মেটাতে বিশেষ ঋণ সংগ্রহ ব্যবস্থার মাধ্যমে তহবিল সংস্থানের জন্য ১ হাজার ২১৭ কোটি ১৪ লক্ষ টাকা ঋণ সংগ্রহে অনুমতি পেয়েছে।
সংস্কৃতিমন্ত্রক
সংস্কৃতি মন্ত্রক ও বস্ত্র মন্ত্রক দেশ জুড়ে “ঝারোখা— ভারতীয় হস্তশিল্প/তাঁত, শিল্প ও সংস্কৃতির সঙ্কলন”র আয়োজন করবে
নয়াদিল্লি, ০৮ মার্চ, ২০২২
আজাদি কা অমৃত মহোৎসবের অঙ্গ হিসাবে সংস্কৃতি মন্ত্রক ও বস্ত্র মন্ত্রক দেশ জুড়ে “ঝারোখা— ভারতীয় হস্তশিল্প/তাঁত, শিল্প ও সংস্কৃতির সঙ্কলন’র আয়োজন করবে। দেশের ১৩টি রাজ্য/কেন্দ্রশাসিত অঞ্চলের ১৬টি জায়গায় এই উপলক্ষে নানা অনুষ্ঠানের আয়োজন করা হয়েছে।
ভারতীয় হস্তশিল্প, তাঁত, শিল্প ও সংস্কৃতির বিভিন্ন উপাদান সঙ্কলন করার প্রয়াস হল ঝারোখা । প্রথম অনুষ্ঠানটি মধ্যপ্রদেশের ভোপালে আজ আয়োজন করা হয়েছে। মধ্যপ্রদেশের গোন্ড রাজ্যের সাহসী রানী কমলাপতির নামাঙ্কিত রেল স্টেশনে এই অনুষ্ঠান হবে। এই উপলক্ষে মহিলা হস্তশিল্পীদের তৈরি বিভিন্ন সামগ্রী নিয়ে প্রদর্শনীর আয়োজন করা হয়েছে। পদ্মশ্রী পুরস্কার-প্রাপক শ্রীমতী দুর্গাবাঈ ভ্যাম, সংস্কৃতি মন্ত্রকের অধীনস্ত সংস্থা একেএএম – এর নির্দেশক শ্রীমতী প্রিয়াঙ্কা চন্দ্র, আইএএস আধিকারিক শ্রীমতী অনুভা শ্রীবাস্তব, আইপিএস আধিকারিক শ্রীমতী কিরণলতা কেরকেট্টা এবং অধ্যাপিকা জয়া ফুকন প্রদর্শনীর উদ্বোধন করবেন। তাঁদের অংশগ্রহণের মধ্য দিয়ে সমাজের অন্যান্য মহিলারাও সামনে এগিয়ে আসার অনুপ্রেরণা পাবেন এবং নিজ নিজ ক্ষেত্রে প্রতিভার পরিচয় দেবেন।
ঝারোখা অনুষ্ঠানে দেশের বিভিন্ন প্রান্তের হস্তশিল্প ও তাঁত সামগ্রী প্রদর্শিত হবে। ভারতীয় তাঁত শিল্প ও হস্তশিল্পকে পুনরুজ্জীবনে যেসব মহিলা হস্তশিল্পী ও তাঁতশিল্পী গুরুত্বপূর্ণ অবদান রেখেছেন, তাঁদের সংবর্ধনা দেওয়া হবে। স্থানীয় শিল্প ও সংস্কৃতির উপর একটি সাহিত্য সভার আয়োজন করার পাশাপাশি, প্রদর্শনীতে ফুড স্টলের ব্যবস্থা থাকছে, যেখানে বিভিন্ন ভারতীয় রান্নার স্বাদ পাওয়া যাবে। আট দিনব্যাপী এই প্রদর্শনীতে সংস্কৃতিক অনুষ্ঠানের ব্যবস্থা করা হয়েছে। এছাড়া মণিপুর ও নাগাল্যান্ডের শিল্প ও সংস্কৃতিকে তুলে ধরতে ‘এক ভারত, শ্রেষ্ঠ ভারত’ ভাবনায় স্টল বসানো হয়েছে।
CG/CB/SB
(Visitor Counter : 130
স্বাস্থ্যওপরিবারকল্যাণমন্ত্রক
কোভিড টিকার বিষয়ে ভ্রান্ত ধারণা বনাম প্রকৃত তথ্য
নয়াদিল্লী, ১৬ জুন, ২০২১
সোস্যাল মিডিয়ার কিছু পোস্টে বলা হয়েছে কোভ্যাকসিন টিকা তৈরি করার সময় সদ্যজাত বাছুরের রক্ত রস দেওয়া হয়।
এই তথ্যটির অপব্যাখ্যা করা হয়েছে এবং এই পোস্টগুলিতে মানুষকে ভুল বোঝানো হচ্ছে।
ভেরোকোষের বৃদ্ধির জন্য সদ্যজাত বাছুরের রক্ত রস ব্যবহার করা হয়। সারা বিশ্বজুড়ে ভেরোকোষের বৃদ্ধির জন্য বিভিন্ন গবাদি পশুর রক্ত রস ব্যবহার করা হয়। টিকা তৈরিতে প্রয়োজনীয় কোষ সরবরাহ করতে ভেরোকোষের এই ব্যবহার দীর্ঘদিন ধরে চলছে। পোলিও, ইনফ্লুয়েঞ্জার মতো টিকা তৈরিতে এই প্রযুক্তি ব্যবহার করা হয়। বৃদ্ধির পর ভেরোকোষ রসায়নিক পদার্থ যা বাফার হিসেবে পরিচিত এবং জল দিয়ে ধোয়া হয়। এরপর এই কোষগুলি করোনা ভাইরাসে সংক্রমিত করা হয়। ভাইরাসের বৃদ্ধির সঙ্গে সঙ্গে ভেরোকোষ সম্পূর্ণ ধ্বংস হয়ে যায়। এরপর উৎপাদিত ভাইরাস নিষ্ক্রিয় করে পরিশোধিত করা হয়। তারপর সেগুলিকে টিকা তৈরির কাজে লাগানো হয়, যেখানে বাছুরের রক্তরস ব্যবহার করা হয়না। আর তাই বলা যায় কোভ্যাকসিনে সদ্যজাত বাছুরের রক্ত রস থাকেনা এবং টিকা তৈরির চূড়ান্ত পর্বে বাছুরের রক্ত রস ব্যবহার করা হয়না।
CG/CB /NS
(Visitor Counter : 194
প্রতিরক্ষামন্ত্রক
ডিআরডিও দেশীয় প্রযুক্তিতে নির্মিত তেজষ্ক্রিয় প্রতিরোধী ক্ষেপনাস্ত্র -এর সফল উৎক্ষেপণ করেছে
নয়াদিল্লী, ৯ অক্টোবর, ২০২০
ওড়িশার উপকূল থেকে অত্যাধুনিক তেজষ্ক্রিয় প্রতিরোধী ক্ষেপনাস্ত্র -এর আজ সফল উৎক্ষেপণ হয়েছে। এই ক্ষেপনাস্ত্রটি হুইলার দ্বীপে নির্ধারিত তেজষ্ক্রিয় লক্ষ্যে আঘাত হেনেছে। এসইউ-৩০ এমকে১ যুদ্ধবিমান থেকে এই ক্ষেপনাস্ত্র উৎক্ষেপিত হয়েছে।
প্রতিরক্ষা, গবেষণা ও উন্নয়ন সংস্থা  ভারতীয় বিমান বাহিনীর জন্য সম্পূর্ণ দেশীয় প্রযুক্তিতে নির্মিত তেজষ্ক্রিয় প্রতিরোধী ক্ষেপনাস্ত্র রুদ্রম তৈরি করেছে। এর মধ্যে আইএনএস-জিপিএস দিক নির্দেশনা ব্যবস্থা ও আঘাত হানার জন্য প্যাসিভ হোমিং হেড প্রযুক্তি রয়েছে। রুদ্রম তেজষ্ক্রিয় লক্ষ্যবস্তুতে নিঁখুত আঘাত হানতে পারে।
প্যাসিভ হোমিং হেড প্রযুক্তি বিভিন্ন মাত্রার তেজষ্ক্রিয়তাকে শনাক্ত করতে সক্ষম। শত্রুপক্ষের বিমান বাহিনীর প্রতিরোধী ব্যবস্থাপনাকে দূর থেকে এই ক্ষেপনাস্ত্র আঘাত হানতে পারে।
এর ফলে দেশীয় প্রযুক্তিতে তৈরি দূরপাল্লার তেজষ্ক্রিয় প্রতিরোধী ক্ষেপনাস্ত্র শত্রুপক্ষের রাডার, যোগাযোগ ব্যবস্থা এবং অন্যান্য রেডিও ফ্রিকোয়েন্সির নিঃসৃত লক্ষ্যবস্তুতে আঘাত হানতে পারবে।
CG/CB/NS
(Visitor Counter : 211
প্রধানমন্ত্রীরদপ্তর
জয়পুরে প্রধানমন্ত্রী পত্রিকা গেট উদ্বোধন করেছেন ; সংবাদ উপনিষদ এবং অক্ষর যাত্রা বই দুটির প্রকাশ করেছেন
ভারতীয় প্রতিষ্ঠানগুলির সাহিত্যে আন্তর্জাতিক মানের বিভিন্ন পুরস্কার দেওয়া উচিত : প্রধানমন্ত্রী
নয়াদিল্লী, ৯ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ জয়পুরে ভিডিও কনফারেন্সের মাধ্যমে পত্রিকা গেটের উদ্বোধন করেছেন। তিনি সংবাদ উপনিষদ এবং অক্ষর যাত্রা বইদুটির আনুষ্ঠানিক প্রকাশ করেছেন। পত্রিকা গোষ্ঠীর চেয়ারম্যান শ্রী গুলাব কোঠারী এই বই দুটির লেখক।
এই উপলক্ষে আয়োজিত অনুষ্ঠানে প্রধানমন্ত্রী বলেছেন, এই প্রবেশদ্বার রাজস্থানের সংস্কৃতির প্রতিফলন। এটি দেশ-বিদেশের পর্যটকের কাছে অন্যতম আকর্ষণের বস্তু হয়ে উঠবে।
এই দুটি বইয়ের প্রসঙ্গ উল্লেখ করে প্রধানমন্ত্রী বলেছেন, ভারতীয় সংস্কৃতি এবং দর্শনকে এই বই দুটি প্রতিনিধিত্ব করছে। সমাজকে শিক্ষিত করার পিছনে লেখকদের গুরুত্বপূর্ণ ভূমিকা রয়েছে।
প্রধানমন্ত্রী এই প্রসঙ্গে স্মরণ করেছেন যে, বিশিষ্ট স্বাধীনতা সংগ্রামীদের সকলেই লেখালেখির সঙ্গে যুক্ত ছিলেন এবং তাঁরা তাঁদের লেখনীর মাধ্যমে জনসাধারণকে পথ দেখিয়েছেন।
ভারতীয় সংস্কৃতি, সভ্যতা এবং মূল্যবোধকে রক্ষা করার কাজে পত্রিকা গোষ্ঠীর উদ্যোগকে প্রধানমন্ত্রী প্রশংসা করেছেন।
প্রধানমন্ত্রী বলেছেন, পত্রিকা গোষ্ঠীর প্রতিষ্ঠাতা শ্রী কর্পূর চন্দ্র কুলিশের সাংবাদিকতায় অবদান এবং যেভাবে তিনি সমাজে বেদ সম্পর্কে প্রচার চালিয়েছেন তা প্রশংসনীয়।
শ্রী কুলিশের জীবন এবং কর্মের কথা উল্লেখ করে প্রধানমন্ত্রী বলেছেন, সব সাংবাদিকদেরই ইতিবাচক দৃষ্টিভঙ্গী নিয়ে কাজ করা উচিত। তিনি বলেছেন, ব্যক্তিগতভাবে প্রত্যেকের ইতিবাচক ভূমিকা নেওয়া উচিত যাতে তিনি সমাজকে কিছু দিতে পারেন।
এই দুটি বইয়ের প্রসঙ্গে প্রধানমন্ত্রী বলেছেন, বেদের বিষয়ে মূল্যায়ণ আসলে সমগ্র মানব জাতির জন্যই গুরুত্বপূর্ণ। তিনি আশা করেন উপনিষদ সংবাদ এবং অক্ষর যাত্রা পাঠকরা প্রচুর পরিমানে পড়বেন।
প্রধানমন্ত্রী আমাদের নতুন প্রজন্মের চাহিদার প্রসঙ্গ উল্লেখ করে বলেছেন তারা যেন গুরুত্বপূর্ণ ভাবনা-চিন্তা করা থেকে সরে না যান। তিনি বেদ এবং উপনিষদকে শুধুমাত্র আধ্যাত্মিক জ্ঞানের ভান্ডার হিসেবেই চিহ্নিত করেন নি, এগুলি বৈজ্ঞানিক জ্ঞানেরও ভান্ডার। প্রধানমন্ত্রী স্বচ্ছ ভারত অভিযানের গুরুত্বের কথা উল্লেখ করেছেন, যেখানে দরিদ্র মানুষের জন্য শৌচাগারের ব্যবস্থা করা হয়েছে, তার ফলে তারা অনেক অসুখের থেকে রেহাই পান। তিনি মা এবং বোনেদের ধোঁয়ার থেকে মুক্তি দেওয়ার জন্য উজ্জ্বলা যোজনা এবং প্রত্যেক বাড়িতে জল পৌঁছে দেওয়ার জন্য জল জীবন মিশনের কথাও উল্লেখ করেছেন। ভারতীয় সংবাদ মাধ্যমের করোনার বিষয়ে সচেতনতা গড়ে তুলতে অনবদ্য ভূমিকার কথাও শ্রী মোদী উল্লেখ করেছেন। তিনি বলেছেন, সরকারের বিভিন্ন উদ্যোগের তথ্য তৃণমূল স্তরে সংবাদ মাধ্যম পৌঁছে দিচ্ছে।
আত্মনির্ভর ভারতের প্রচারকে মাধ্যম জগৎ বিশেষ গুরুত্ব দেওয়ায়, প্রধানমন্ত্রী এই উদ্যোগের জন্য সন্তোষ প্রকাশ করেছেন, এখানে ভোকাল ফর দ্যা লোকালের ওপর বেশি জোর দেওয়া হয়েছে । এই বিষয়ে আরও প্রচারের জন্য তিনি জোর দিয়েছেন। ভারতের স্থানীয় পর্যায়ে উৎপাদিত পণ্যগুলি বিদেশে যেমন যাচ্ছে, একইভাবে আন্তর্জাতিক স্তরে ভারতের কন্ঠস্বর আরও জোরালো হওয়া উচিত বলে তিনি মনে করেন।
শ্রী মোদী বলেছেন, বিশ্ব এখন ভারতের কথা আরও বেশি গুরুত্ব সহকারে শুনছে। এই পরিস্থিতিতে ভারতীয় সংবাদ মাধ্যমের আন্তর্জাতিক হয়ে ওঠা প্রয়োজন। ভারতীয় প্রতিষ্ঠানগুলির সাহিত্যে আন্তর্জাতিক মানের পুরস্কার দেওয়া উচিত।
পত্রিকা গোষ্ঠী শ্রী কর্পূর চন্দ্র কুলিশের স্মরণে আন্তর্জাতিক সাংবাদিকতা পুরস্কার শুরু করায় প্রধানমন্ত্রী এই গোষ্ঠীকে এর জন্য অভিনন্দন জানিয়েছেন।
(CG/CB/NS
প্রধানমন্ত্রীরদপ্তর
প্রধানমন্ত্রী উন্নত থ্রি-ডি প্রিন্টিং প্রযুক্তি ব্যবহার করে এক তরুণ রোগীর মাথার খুলি ঠিক করার জন্য ভারতীয় সেনাবাহিনীর সেন্ট্রাল কমান্ডের চিকিৎসকদের প্রশংসা করেছেন
নয়াদিল্লি, ২৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী টাইটানিয়াম ক্রেনিওপ্লাস্টি চিকিৎসার জন্য উন্নত থ্রি-ডি প্রিন্টিং প্রযুক্তি ব্যবহার করে এক তরুণ রোগীর মাথার খুলির ত্রুটি সারানোর জন্য ভারতীয় সেনাবাহিনীর সেন্ট্রাল কমান্ডের চিকিৎসকদের প্রশংসা করেছেন।
ভারতীয় সেনাবাহিনীর সেন্ট্রাল কমান্ডের এই শল্য চিকিৎসা সম্পর্কে করা এক ট্যুইটের জবাবে প্রধানমন্ত্রী তাঁর ট্যুইটে বলেন, “প্রশংসনীয় কাজ”!
PG/PM/SB
(
আদিবাসীবিষয়কমন্ত্রক
কোভিড – ১৯ এর ফলে উদ্ভুত পরিস্থিতিতে আদিবাসী সংগ্রহকারী এবং কারিগরদের জীবিকা ও নিরাপত্তা সুরক্ষিত করতে সরকারের গৃহীত উদ্যোগ
নতুন দিল্লি, ৪ মে, ২০২০
লকডাউনের ফলে আদিবাসী গোষ্ঠীভুক্ত কারিগররা যে সমস্যায় পড়েছেন, তার সমাধানের লক্ষ্যে সরকার, এই সব কারিগর এবং সংগ্রহকারীদের সাহায্য করার জন্য নানা পদক্ষেপ গ্রহণ করেছে। আদিবাসী বিষয়ক মন্ত্রক, ছোটখাটো বনজ সম্পদের সহায়কমূল্য ইতিমধ্যেই বাড়িয়েছে। মন্ত্রকের অধীনস্থ সংস্থা ট্রাইফেড, ১০ লক্ষ আদিবাসী কারিগরের পরিবারের সঙ্গে যুক্ত। দেশজুড়ে লকডাউনের ফলে সমস্ত বাণিজ্যিক কাজকর্ম থেমে যাওয়ায় এই সব কারিগর অনিশ্চয়তার মুখে পড়েছেন। তাঁদের উৎপাদিত পণ্য সামগ্রী বিক্রি হচ্ছে না। এর মধ্যে রয়েছে, বস্ত্রবয়ন শিল্পের নানা সামগ্রী, উপহার সামগ্রী, ধাতব অলঙ্কার, বন ধন প্রাকৃতিক সম্পদ, মাটির তৈরি সামগ্রী, বাঁশ ও বেতের তৈরি সামগ্রী ইত্যাদি।
বেশিরভাগ আদিবাসী গোষ্ঠীভুক্ত কারিগর, এই সব জিনিস বিক্রির মাধ্যমে তাঁদের জীবিকা নির্বাহ করেন। লকডাউনের ফলে এগুলি বিক্রি না হওয়ায় তারা যে সমস্যায় পড়েছেন মন্ত্রক, সেগুলি কিনে নেবার জন্য ট্রাইফেডকে দায়িত্ব দিয়েছে। ট্রাইফেড, দেশজুড়ে এই সব কারিগরদের কাছ থেকে প্রায় ২৩ কোটি টাকার উৎপাদিত সামগ্রী সংগ্রহ করবে। এছাড়া এই সংস্থাটি বিভিন্ন বাণিজ্যিক প্রতিষ্ঠান, শিল্প সংস্থা এবং বড় বড় কর্পোরেট হাউসের কাছে ভিডিও কনফারেন্সের মাধ্যমে এই সব সামগ্রীর প্রদর্শন করবে। এর ফলে এগুলি দ্রুত বিক্রি হবার একটি সুযোগ তৈরি হবে।
আদিবাসী কারিগরদের উৎপাদিত পণ্যের মধ্যে নানা উপহার সামগ্রী, বিভিন্ন সম্মেলনে ব্যবহৃত ফোল্ডার সহ নানা জিনিস, অফিসে সাজানো ডোকরা ও ছবি ছাড়াও মধু, সাবান, মশলাপাতি, চাল, জোয়ার, বাজরা, চা, কফির মতো বহু প্রাকৃতিক সম্পদ রয়েছে। বর্তমান পরিস্থিতিতে বিশ্ব স্বাস্থ্য সংস্থা, ইউনিসেফ ও স্বাস্থ্য এবং পরিবার কল্যাণ মন্ত্রকের পরামর্শ মেনে আদিবাসী কারিগররা মুখোস এবং হ্যান্ড স্যানিটাইজারও তৈরি করেছেন।
ট্রাইফেড, এই সব সামগ্রী সংগ্রহ করার সঙ্গে সঙ্গে আদিবাসী পরিবারগুলিকে শারীরিক দূরত্ব বজায় রেখে ৫ কেজি আটা, ২ কেজি ডাল, ৩ কেজি চাল, ৫০০ মিলিলিটার তেল, ১০০ গ্রাম হলুদ, ১০০ গ্রাম শুকনো লঙ্কাগুড়ো, ১০০ গ্রাম জিরে গুড়ো, ১০০ গ্রাম কালো সরষে, ১০০ গ্রাম তরকারির মশলা এবং ২ টি সাবান দিয়েছে।
ট্রাইফেড, বিভিন্ন আর্থিক প্রতিষ্ঠানের সঙ্গে এই সব কারিগর যাতে সহজ শর্তে ঋণ পান, তা নিয়ে আলোচনা করছে। এই সব দরিদ্র এবং প্রান্তিক সম্প্রদায়ের মানুষেরা কোভিড – ১৯ এর ফলে চূড়ান্ত সমস্যায় পড়েছেন। কারণ দেশের অনেক জায়গায় এই সময়ে সংগ্রহকারীরা বিভিন্ন বনজ সম্পদ সংগ্রহ করেন। তাঁদের নিরাপত্তার কথা ভেবে ট্রাইফেড, ১০ লক্ষ মাস্ক, সাবান, গ্লাভস এবং ২০ হাজার পিপিই কিট দিয়েছে যাতে তাঁরা এগুলি পরে তাঁদের কাজ করতে পারেন।
ট্রাইফেড, ইউনিসেফের সঙ্গে যৌথ উদ্যোগে জাতীয় স্তরে ৯ এপ্রিল একটি ওয়েবিনারের আয়োজন করেছিল। যেখানে এই সব সংগ্রহকারীদের শারীরিক দূরত্ব, স্বাস্থ্য বিধি বজায় রাখার বিষয়ে ধারণা দেওয়া হয়। ট্রাইফেড, রাজ্যস্তরে ১৪ থেকে ১৭ এপ্রিল ওয়েবিনারের আয়োজন করে। যেখানে ইউনিসেফ, আঞ্চলিক ভাষায় এই জনগোষ্ঠীর মানুষদের ডিজিটাল পকেটবুক, অডিও মেসেজ সহ কোভিড – ১৯ এর বিষয়ে বিস্তারিত তথ্য জানায়। কোভিড – ১৯ এর পরিস্থিতিতে ট্রাইফেড, বন ধন বিকাশ কেন্দ্রর সদস্যদের আদিবাসী কারিগরদের থেকে পণ্য সামগ্রী সংগ্রহ করার সময় যথাযথ সুরক্ষা ব্যবস্থা বজায় রাখার ব্যাপারে পরামর্শ দিয়েছে।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১১ই জুলাই, ২০২১
দেশজুড়ে টিকাকরণ অভিযানে এ পর্যন্ত ৩৭ কোটি ৬০লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৪১,৫০৬ জন।
ভারতে চিকিৎসাধীন সংক্রমিতের সংখ্যা বর্তমানে ৪,৫৪,১১৮।
মোট সংক্রমিতের মাত্র ১.৪৭% এখন চিকিৎসাধীন।
সারা দেশে এ পর্যন্ত মোট সুস্থ হয়েছেন ২ কোটি ৯৯ লক্ষ ৭৫হাজার ০৬৪ জন।
গত চব্বিশ ঘন্টায় আরোগ্য লাভ করেছেন ৪১,৫২৬ জন।
কোভিড মুক্ত হওয়ার হার বেড়ে হয়েছে ৯৭.২%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩২%।
পরপর ২০ দিন দৈনিক সংক্রমিতের হার ৩%র কম౼আজ এই হার ২.২৫%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৩কোটি ৮ লক্ষ।
CG/CB
(Visitor Counter : 83
যুবওক্রীড়াবিষয়কমন্ত্রক
প্রথম খেলো ইন্ডিয়া মহিলাদের জুডো প্রতিযোগিতা ২০২২-এর ২৭ অগাস্ট থেকে শুরু হবে গুয়াহাটির সাই কেন্দ্রে
নয়াদিল্লি, ২৫ অগাস্ট, ২০২২
প্রথম খেলো ইন্ডিয়া মহিলাদের জুডো প্রতিযোগিতা ২৭ অগাস্ট থেকে শুরু হবে পূর্বাঞ্চলে গুয়াহাটির সাই কেন্দ্রে। দেশের ৪টি অঞ্চল-ভিত্তিক এই প্রতিযোগিতা হবে। দক্ষিণাঞ্চলে খেলা শুরু হবে পয়লা সেপ্টেম্বর; উত্তরাঞ্চলে ৫ সেপ্টেম্বর এবং পশ্চিমাঞ্চলে ১১ সেপ্টেম্বর। ভারত সরকারের ফ্ল্যাগশিপ কর্মসূচি খেলো ইন্ডিয়ার মাধ্যমে মহিলাদের জন্য ক্রীড়া প্রতিযোগিতায় সহায়তা করতে যুব বিষয়ক ও ক্রীড়া মন্ত্রক জুডো প্রতিযোগিতার মতো আরও একটি উদ্যোগ নিয়েছে।
জাতীয় রাউন্ডের আগে ৪টি অঞ্চলে এই প্রতিযোগিতা হবে। আঞ্চলিক পর্যায়ে প্রতিযোগিতা হবে সকলের জন্য। প্রতিযোগিতা হবে সাব-জুনিয়রে ১২-১৫; ক্যাডেট গ্রুপে ১৫-১৭; জুনিয়র ১৫-২০ এবং সিনিয়র পর্যায়ে ১৫ ঊর্ধ্ব বয়সীদের জন্য। এই প্রতিযোগিতা আয়োজন করার জন্য যুব বিষয়ক ও ক্রীড়া মন্ত্রকের ক্রীড়া দপ্তর ১.৭৪ কোটি টাকা বরাদ্দ করেছে। এর মধ্যে ৪৮.৮৬ লক্ষ টাকা পুরস্কার-স্বরূপ দেওয়া হবে। ২০২২-এর বার্মিংহাম কমনওয়েলথ গেমস্-এ রৌপ্য জয়ী সুশীলা দেবী বলেছেন, “এ ধরনের জুডো প্রতিযোগিতার পরিকল্পনা করা এবং দেশের ক্রীড়াকে এগিয়ে নিয়ে যেতে সব ধরনের পদক্ষেপ নেওয়ার জন্য জুডো ফেডারেশন অফ ইন্ডিয়া এবং স্পোর্টস্ অথরিটিকে আমি ধন্যবাদ জানাই। এর ফলে, ভারতে জুডোর আরও প্রসার ঘটবে”।
নতুন দিল্লির কে ডি যাদব ইন্ডোর স্টেডিয়ামে অক্টোবর, ২০-২৩ তারিখে হবে জাতীয় রাউন্ডের খেলা।
PG/AP/SB
(
স্বাস্থ্যওপরিবারকল্যাণমন্ত্রক
ভারতে বর্তমানে সংক্রমিত চিকিৎসাধীনের সংখ্যা কমে হয়েছে ১৪ হাজার ৭০৪; ৭০৭ দিন পর এই সংখ্যা ১৫ হাজারের নিচে নেমে এসেছে
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ২৩৩
ভারতে কোভিড-১৯ টিকাকরণ ১৮৩ কোটি ৮২ লক্ষ ছাড়িয়েছে
১২-১৪ বছর বয়সীদের ১ কোটি ৫০ লক্ষের বেশি টিকার ডোজ দেওয়া হয়েছে
নয়াদিল্লি, ৩০ মার্চ, ২০২২
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ২৩৩ জন। বর্তমানে ১৪ হাজার ৭০৪ জন চিকিৎসাধীন। ৭০৭ দিন পর এই সংখ্যা ১৫ হাজারের নিচে নেমে এসেছে। দেশে মোট সংক্রমিতের মাত্র ০.০৩ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় স্তরে আরোগ্য লাভের হার ৯৮.৭৫ শতাংশ। গত ২৪ ঘণ্টায় ১ হাজার ৮৭৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৮৭ হাজার ৪১০ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৬ লক্ষ ২৪ হাজার ২২টি নমুনা পরীক্ষা করা হয়েছে। এ পর্যন্ত দেশে ৭৮ কোটি ৮৫ লক্ষ ৫৬ হাজার ৯৩৫টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.২৫ শতাংশ এবং দৈনিক সংক্রমণের হারও ০.২ শতাংশ।
ভারতে এ পর্যন্ত ১,৮৩,৮২,৪১,৭৪৩টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ১,৫০,৫৫,২৯১ জন নাবালক-নাবালিকা টিকার প্রথম ডোজ পেয়েছে।
স্বাস্থ্য কর্মীদের মধ্যে ১,০৪,০৩,৫৮২ জন টিকার প্রথম ডোজ, ৯৯,৯৮,৩০৬ জন টিকার দ্বিতীয় ডোজ এবং ৪৪,৪৫,১০৩ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৩,০৩৯ জন প্রথম ডোজ, ১,৭৫,০৬,২৭০ জন দ্বিতীয় ডোজ এবং ৬৮,৩৮,৩৭৪ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ১,৫০,৫৫,২৯১ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৭০,২৭,১৯৪ জন এবং দ্বিতীয় ডোজ পেয়েছে ৩,৭৭,২৯,২৯৫ জন। ১৮-৪৪ বছর বয়সী নাগরিকদের মধ্যে প্রথম ডোজ পেয়েছেন ৫৫,৪৪,৬৯,৭০৫ জন এবং দ্বিতীয় ডোজ পেয়েছেন ৪৬,৪৯,৩১,৭১৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৭,২২,৯২০ জন আর দ্বিতীয় ডোজ পেয়েছেন ১৮,৫০,৯৭,৬১৭ জন। যাঁদের বয়স ৬০-এর ওপরে তাঁদের মধ্যে ১২,৬৭,১৯,২২০ জন প্রথম ডোজ, ১১,৫২,৯৬,১৮৬ জন দ্বিতীয় ডোজ এবং ১,১৫,৮৭,৯২২ জন সতর্কতামূলক ডোজ পেয়েছেন। এ পর্যন্ত দেশে মোট ২,২৮,৭১,৩৯৯টি সতর্কতামূলক ডোজ দেওয়া হয়েছে।
CG/CB/DM/
(Visitor Counter : 88
অর্থমন্ত্রক
রাজস্ব ঘাটতিবাবদ অনুদান হিসেবে ১৭টি রাজ্যকে ৯,৮৭১ কোটি টাকা
চলতি অর্থবর্ষে রাজ্যগুলিকে রাজস্ব ঘাটতিবাবদ মোট অনুদানের পরিমাণ ৪৯,৩৫৫ কোটি টাকা
নয়াদিল্লি, ১০ আগস্ট, ২০২১
কেন্দ্রীয় অর্থ মন্ত্রকের ব্যয়বরাদ্দ দপ্তর সোমবার  রাজ্যগুলিকে অধিক খরচ হওয়ার দরুণ রাজস্ব ঘাটতি মেটাতে পঞ্চম মাসিক কিস্তিবাবদ অনুদান হিসেবে ৯,৮৭১ কোটি টাকা মিটিয়ে দিয়েছে। পঞ্চম কিস্তিতে প্রাপ্য মেটানোর পর চলতি অর্থবর্ষে রাজ্যগুলিকে অধিক খরচ হওয়ার দরুণ ঘাটতি মেটাতে অনুদান হিসেবে ৪৯,৩৫৫ কোটি টাকা দেওয়া হয়েছে। ২০২১-২২ অর্থবর্ষে রাজ্যগুলিকে অধিক খরচ হওয়ার দরুণ রাজস্ব ঘাটতি মেটাতে অনুদানবাবদ প্রদেয় রাজ্য-ভিত্তিক অনুদানের পরিমাণ নিচে দেওয়া হয়েছে।
রাজ্যগুলির রাজস্ব ও ব্যয়ের হিসাবের মধ্যে ঘাটতির ওপর ভিত্তি করে ২০২১-২২ অর্থবর্ষে ঘাটতির পরিমাণ বিবেচনায় রেখে কমিশন রাজ্যগুলিকে অনুদানের পরিমাণ স্থির করে দিয়েছে।
পঞ্চদশ অর্থ কমিশনের সুপারিশ অনুযায়ী ২০২১-২২ অর্থবর্ষে ১৭টি রাজ্যকে অধিক খরচ হওয়ার দরুণ রাজস্ব ঘাটতি মেটাতে ১ লক্ষ ১৮ হাজার ৪৫২ কোটি টাকা অনুদান দেওয়ার সুপারিশ করে। এর মধ্যে এখনও পর্যন্ত ওই ১৭টি রাজ্যকে মোট রাজস্ব ঘাটতির মধ্যে ৪৯,৩৫৫ কোটি টাকা  মাসিক কিস্তিবাবদ মিটিয়ে দিয়েছে।
পঞ্চদশ অর্থ কমিশনের সুপারিশ অনুযায়ী অধিক খরচের দরুণ রাজস্ব ঘাটতি মেটাতে যে রাজ্যগুলিকে অনুদান দেওয়ার সুপারিশ করা হয় তার মধ্যে রয়েছে – অন্ধ্রপ্রদেশ, আসাম, হরিয়ানা, হিমাচল প্রদেশ, কর্ণাটক, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, তামিলনাড়ু, ত্রিপুরা, উত্তরাখণ্ড এবং পশ্চিমবঙ্গ।
অধিক খরচ হওয়ার দরুণ রাজস্ব ঘাটতি মেটাতে রাজ্য-ভিত্তিক প্রদেয় অনুদান নিম্নরূপ -
|
|
রাজ্যের নাম
|
|
জুলাই মাসে প্রদেয় অর্থ 

|
|
২০২১-২২-এ মোট প্রদেয় অর্থের পরিমাণ

|
|
অন্ধ্রপ্রদেশ
|
|
১৪৩৮.০৮
|
|
৭১৯০.৪২
|
|
আসাম
|
|
৫৩১.৩৩
|
|
২৬৫৬.৬৭
|
|
হরিয়ানা
|
|
১১.০০
|
|
৫৫.০০
|
|
হিমাচল প্রদেশ
|
|
৮৫৪.০৮
|
|
৪২৭০.৪২
|
|
কর্ণাটক
|
|
১৩৫.৯২
|
|
৬৭৯.৫৮
|
|
কেরল
|
|
১৬৫৭.৫৮
|
|
৮২৮৭.৯২
|
|
মণিপুর
|
|
২১০.৩৩
|
|
১০৫১.৬৭
|
|
মেঘলায়
|
|
১০৬.৫৮
|
|
৫৩২.৯২
|
|
মিজোরাম
|
|
১৪৯.১৭
|
|
৭৪৫.৮৩
|
|
নাগাল্যান্ড
|
|
৩৭৯.৭৫
|
|
১৮৯৮.৭৫
|
|
পাঞ্জাব
|
|
৮৪০.০৮
|
|
৪২০০.৪২
|
|
রাজস্থান
|
|
৮২৩.১৭
|
|
৪১১৫.৮৩
|
|
সিকিম
|
|
৫৬.৫০
|
|
২৮২.৫০
|
|
তামিলনাড়ু
|
|
১৮৩.৬৭
|
|
৯১৮.৩৩
|
|
ত্রিপুরা
|
|
৩৭৮.৮৩
|
|
১৮৯৪.১৭
|
|
উত্তরাখণ্ড
|
|
৬৪৭.৬৭
|
|
৩২৩৮.৩৩
|
|
পশ্চিমবঙ্গ
|
|
১৪৬৭.২৫
|
|
৭৩৩৬.২৫
|
|
মোট
|
|
৯,৮৭১.০০
|
|
৪৯,৩৫৫.০০
CG/BD/DM/
(Visitor Counter : 179
কৃষিমন্ত্রক
খরিফ শস্যের মরশুমে গত বছরের ১০৬৬.০৬ লক্ষ হেক্টর-এর তুলনায় এবছর ১১১৬.৮৮ লক্ষ হেক্টর জমিতে ফসল চাষ হয়েছে
নতুন দিল্লি, ২৫ সেপ্টেম্বর, ২০২০
কেন্দ্রীয় কৃষি ও কৃষক কল্যাণ মন্ত্রক এবং রাজ্য সরকারগুলির একাধিক জনকল্যাণমূলক কর্মসূচী সফলভাবে প্রয়োগের প্রয়াস চালিয়ে যাচ্ছে। ভারত সরকার সময়মতো বীজ, কীটনাশক, সার, যন্ত্রপাতি সরবরাহ ও মহামারীর জেরে লকডাউন পরিস্থিতিতে ঋণের সুবিধা প্রদান করেছে। কোভিড-১৯ এর কোনো প্রভাব খরিফ ফসলের ওপর পড়েনি। কৃষকদের সময়মতো ঋণ প্রদান এবং প্রযুক্তিগত সহায়তাদান ও সরকারি প্রকল্পগুলির সুবিধা প্রদানের ফলে খরিফ শস্যের মরশুমে ফসলের চাষ বেড়েছে।
গত বছর এই সময় ১০৬৬.০৬ লক্ষ হেক্টর জমিতে ফসলের চাষ হয়েছিল। এবছর তা বেড়ে ১১১৬.৮৮ লক্ষ হেক্টর জমিতে ফসলের চাষ হয়েছে। তবে, চলতি বছরের পয়লা অক্টোবরে খরিফ মরশুমের ফসল চাষের চূড়ান্ত হিসেবে পাওয়া যাবে।
ধান : গত বছর ৩৮৫.৭১ লক্ষ হেক্টর জমিতে ধান চাষ হয়েছিল। এবছর ৫.৫৬ শতাংশ বৃদ্ধি পেয়ে ৪০৭.১৪ লক্ষ হেক্টর জমিতে ধান চাষ হয়েছে।
ডাল : গত বছর ১৩৩.৯৪ লক্ষ হেক্টর জমিতে ডাল চাষ হয়েছিল। এবছর তা ৪.০৫ শতাংশ বৃদ্ধি পেয়ে ১৩৯.৩৬ লক্ষ হেক্টর জমিতে চাষ হয়েছে।
মোটা দানা শস্য : চলতি বছরের ১৮৩.০১ লক্ষ হেক্টর জমিতে মোটা দানা শস্যের চাষ হয়েছে। গত বছর এই সময় ১৮০.৩৫ লক্ষ হেক্টর জমিতে মোটা দানা শস্যের চাষ হয়েছিল। গত বছরের তুলনায় এবার ১.৪৭ শতাংশ বেশি পরিমাণ জমিতে মোটাদানা শস্যের চাষ হয়েছে।
তৈলবীজ : গত বছর ১৭৯.৬৩ লক্ষ হেক্টর জমিতে তৈলবীজের চাষ হয়েছিল। এবছর তা ৯.৭৭ শতাংশ বৃদ্ধি পেয়ে ১৯৭.১৮ লক্ষ হেক্টর জমিতে তৈলবীজের চাষ হয়েছে।
আখ : এবছর ৫২.৮৪ লক্ষ হেক্টর জমিতে আখ চাষ হয়েছে। গত বছর ৫১.৮৯ লক্ষ হেক্টর জমিতে আখ চাষ হয়েছিল। গত বছরের তুলনায় এবছরে ১.৮৩ শতাংশ বেশি পরিমাণ জমিতে আখ চাষ হয়েছে।
তুলো : গত বছর ১২৭.৬৭ লক্ষ হেক্টর জমিতে তুলো চাষ হয়েছিল। এবছর তা ২.১১ শতাংশ বেশি অর্থাৎ ১৩০.৩৭ লক্ষ হেক্টর জমিতে তুলো চাষ হয়েছে।
পাট ও মেস্তা : এবছর ৬.৯৮ লক্ষ হেক্টর জমিতে পাট ও মেস্তা চাষ হয়েছে। গত বছর ৬.৮৬ লক্ষ হেক্টর জমিতে এই চাষ হয়েছিল। গত বছরের তুলনায় এবছরে ১.৭৮ শতাংশ জমিতে পাট ও মেস্তা চাষ হয়েছে।
২৪শে সেপ্টেম্বর পাওয়া তথ্য অনুযায়ী পয়লা জুন থেকে দেশে এই সময়কালে ৯২৮.৮ মিলিমিটার বৃ্ষ্টিপাত হয়েছে। যা গত বছরের তুলনায় ৯ শতাংশ বেশি। সর্বশেষ পাওয়া তথ্য অনুযায়ী দেশের ১২৩টি জলাধানে ৯৯ শতাংশ জল পূর্ণ রয়েছে।
(CG/SS/SKD
প্রধানমন্ত্রীরদপ্তর
৭৫তম স্বাধীনতা দিবস উপলক্ষ্যে বিশ্ব নেতৃত্বের শুভেচ্ছার জন্য প্রধানমন্ত্রীর ধন্যবাদ জ্ঞাপন
নতুনদিল্লি, ১৫ই আগস্ট, ২০২১
৭৫তম স্বাধীনতা দিবসে বিশ্বের নেতৃবৃন্দ যে শুভেচ্ছা জানিয়েছেন, প্রধানমন্ত্রী শ্রী নরেন্দ্র মোদী তার জন্য তাঁদের ধন্যবাদ জানান।
ভূটানের প্রধানমন্ত্রীর ট্যুইট বার্তার জবাবে প্রধানমন্ত্রী বলেছেন;
“স্বাধীনতা দিবসে শুভেচ্ছা জানানোর জন্য লোঞ্ছেন @PMBhutan আপনাকে অনেক ধন্যবাদ। ভুটানের সঙ্গে আমাদের যে অনন্য ও আস্থার বন্ধুত্বের সম্পর্ক রয়েছে সকল ভারতবাসী তাকে মর্যাদা দেয়।“
অস্ট্রেলিয়ার প্রধানমন্ত্রী স্কট মরিশনের এক ট্যুইট বার্তার প্রত্যুত্তরে প্রধানমন্ত্রী বলেছেন;
‘আমার বন্ধু @ScottMorrisonMP, আপনার সুন্দর শুভেচ্ছা বার্তার জন্য ধন্যবাদ। অভিন্ন মূল্যবোধ ও দুই দেশের মানুষের মধ্যে প্রগাঢ় সম্পর্কের উপর ভিত্তি করে অস্ট্রেলিয়ার সঙ্গে ক্রমবর্ধমান প্রানবন্ত অংশীদারিত্বকে ভারত শ্রদ্ধা জানায়। “
শ্রীলঙ্কার প্রধানমন্ত্রী মাহিন্দা রাজাপাকসার ট্যুইটের জবাবে প্রধানমন্ত্রী বলেছেন;
“প্রধানমন্ত্রী মাহিন্দা রাজাপাকসার শুভেচ্ছার জন্য আমি তাঁকে ধন্যবাদ জানাই। ভারত ও শ্রীলঙ্কার মধ্যে দীর্ঘদিনের পুরনো সাংস্কৃতিক , আধ্যাত্মিক ও নাগরিক যোগাযোগ আমাদের মধ্যে বিশেষ বন্ধুত্বের সম্পর্কর ভিত্তি। @PresRajapaksa”
নেপালের প্রধানমন্ত্রী শের বাহাদুর দেওবার ট্যুইটের প্রত্যুত্তরে প্রধানমন্ত্রী বলেছেন; “প্রধানমন্ত্রী শের বাহাদুর দেওবা, আপনার শুভেচ্ছা ও অভিনন্দন জানানোর জন্য ধন্যবাদ! আমাদের অভিন্ন সাংস্কৃতিক, ভাষা ধর্ম ও পারিবারিক যোগসুত্রের মাধ্যমে ভারত ও নেপালের জনসাধারণ ঐক্যবদ্ধ হয়ে রয়েছেন। @SherBDeuba"
মালদ্বীপের রাষ্ট্রপতি ইব্রাহিম মোহামেদ সোলিহর ট্যুইট বার্তার জবাবে প্রধানমন্ত্রী বলেছেন, “ রাষ্ট্রপতি @ibusolih, শুভেচ্ছার জন্য ধন্যবাদ। মালদ্বীপ আমাদের গুরুত্বপূর্ণ সামুদ্রিক প্রতিবেশী এবং নিরাপদ, সুরক্ষিত , সমন্বিত ও সমৃদ্ধ ভারত-প্রশান্ত মহাসাগরীয় অঞ্চলের অভিন্ন ভাবনার অংশীদার।“
শ্রীলঙ্কার রাষ্ট্রপতি গোটাবায়া রাজাপাক্সার ট্যুইটের জবাবে প্রধানমন্ত্রী বলেছেন; “ রাষ্ট্রপতি @GotabayaRর শুভেচ্ছার জন্য তাঁকে ধন্যবাদ জানাই। ভারত-শ্রীলঙ্কার মধ্যে সর্বক্ষেত্রে সহযোগিতা আরো দৃঢ় করার জন্য তাঁর সঙ্গে একযোগে কাজ করে যাব।“
মরিশাসের প্রধানমন্ত্রী প্রবিন্দ জুগনাউথের ট্যুইটের প্রত্যুত্তরে প্রধানমন্ত্রী বলেছেন;
“ধন্যবাদ প্রধানমন্ত্রী প্রবিন্দ জুগনাউথ। ভারত ও মরিশাসের জনসাধারণের মধ্যে শতাব্দী প্রাচীন সম্পর্কের জন্য আমাদের দুটি দেশের সম মূল্যবোধ ও ঐতিহ্য রয়েছে। আমাদের বিশেষ সৌহার্দ্যপূর্ণ সম্পর্কের ভিত এখানেই নিহিত। @JugnauthKumar"
ইজ্রায়েলের প্রধানমন্ত্রী নেফতালি বেনেটের ট্যুইটের জবাবে প্রধানমন্ত্রী বলেছেন; “ আপনার উষ্ণ অভিনন্দনের জন্য অনেক ধন্যবাদ মাননীয় প্রধানমন্ত্রী @naftalibennett। আমাদের দুই সরকার ও জনসাধারণের মধ্যে বন্ধন নিবিড় করতে আমি একযোগে কাজ করার বিষয়ে উৎসাহী। এর মাধ্যমে ভারত – ইজ্রায়েল কৌশলগত অংশীদারীত্বর ভিত আরো শক্তিশালী হবে। “
CG/CB
(